สวัสดีค่ะ เมื่อ5 ก.ไป. 62 หนูหมดประจำเดือนแล้วกลับมาเป็นอีกในวันที่ 2 ส.ค. 62 หมดในวันที่ 7 ส.ค. 62 หนูกลับมาเป็นอีกใน วันที่ 21 ส.ค. 62 แล้วมาเยอะมาก ผิดปกติไหมคะ
สวัสดีค่ะ หากประจำเดือนมาวันที่ 5 ก.ค.62 แล้ววันที่ 2-7 ส.ค. ได้มีประจำเดือนมา ก็ถือว่ามีระยะห่างระหว่างรอบประจำเดือนที่ปกติดีสำหรับเลือดที่ออกในวันที่ 21 ส.ค. ถือว่ามีระยะห่างสั้นเกินไป ดังนั้น ถือเป็นเลือดที่ออกผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น ท้องนอกมดลูก แท้งคุกคาม แท้งไม่ครบ เป็นต้น แต่มักมีอาการปวดท้องน้อยร่วมด้วย ทั้งนี้ เลือดที่ออกในวันที่ 2-7 ส.ค. อาจไม่ใช่เลือดประจำเดือนก็ได้2. มดลูกอักเสบติดเชื้อ แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอรโมนของรังไข่ที่ผิดปกติ5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้น6. จากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้นหากที่ผ่านได้มีเพศสัมพันธ์ แนะนำควรลองตรวจหาการตั้งครรภ์ดูก่อนค่ะ หากตรวจไม่พบ หรือไม่ได้มีเพศสัมพันธ์ และไม่ได้เกิดจากการใช้ยาใดๆ ก็อาจลองสังเกตอาการไปก่อน หากเลือดออกไม่นานเกิน 7 วัน ก็ไม่ได้อันตรายอะไร แต่หากออกต่อเนื่องนานเกิน 7 วัน หรือมีปวดท้องน้อยมาก หรือประจำเดือนในรอบๆ ต่อไปยังคงมาผิดปกติ คือมีระยะห่างที่สั้นกว่าปกติ ก็ควรไปพบสูติ-นรีแพทย์เพื่อหาสาเหตุค่ะ